આ એક વર્ષમાં, કોઈ પણ વ્યક્તિ અનુમાન કરી શકે તેમ, સૌથી વધુ લોકોએ ગૂગલ અર્થ પર પોતાનું ઘર શોધ્યું. જોકે ત્યાંથી આગળ વધીને લોકોએ જાણીતાં કુદરતી સ્થળો અને જગવિખ્યાત માનવસર્જિત લેન્ડમાર્કસ ફંફોસ્યા. જેમ કે આ એક વર્ષમાં લોકોએ માઉન્ટ એવરેસ્ટ, નાયગ્રા ફોલ્સ, તાજમહાલ, એફિલ ટાવર અને ટાઇમ્સ સ્કવેર જોવામાં વધુ રસ બતાવ્યો. આપણે એમાં એક સ્થળ ઉમેરીએ તો ગૂગલ અર્થમાં આપણો નર્મદા પરનો સરદાર સરોવર બંધ પણ જોવા જેવો છે.